**Om malen:** *I malen må organisasjonsleddet sjølv fylle ut tekst markert med gul bakgrunn. Det finns også instruksjonar og kommentarar som er markert med raud tekst. Desse er meint som rettleiing for organisasjonsledda i bruk av malen, og skal slettast frå dei ferdige vedtektene.*

*Lokale ledd som vedtek andre vedtekter enn desse standardvedtektene, skal sende vedtektene inn til landsstyret for godkjenning. Avvik frå standardvedtektene skal grunngjevast. Organisasjonsledd som allereie har eigne vedtekter kan bruke desse fram til årsmøta i 2024.*

Følgjande bestemmingar er ufråvikelege og skal takast inn i alle lokale vedtekter:

*«All bruk av lagets middel skal attesterest av to styremedlemmar.*

*Utbetalingar over kr. x skal vere stadfesta i eit formelt vedtak frå eit styremøte, medlemsmøte eller årsmøte.»*

*“Kandidatar til dei kumulerte plassane på lista skal vere kjent for alle medlemmar seinast ei veke før nominasjonsmøtet”*

*«Kandidatar til dei første x plassene på lista skal vere kjent for lokallaget seinast ei veke før nominasjonsmøtet.»*

*Resten er ein mal som alle ledd oppfordrast til å bruke.*

*Laga kan ha andre vedtekter enn standardvedtektene, men desse skal då godkjennast av landsstyret før dei er gyldige. Avvik frå standardvedtektene skal grunngjevast. Ingen lag kan ha vedtekter i strid med dei sentrale vedtektene.*

*Ved usemje om tolkning av standardvedtektene avgjer sentralstyret, med høve til å anke til landsstyret.*

**Standardvedtekter for lokallag**

**§ 1 Navn og formål**

1. Lokallaget heiter Raudt ….
2. Lokallaget er organisert rundt bustad/arbeidsstad/bransje/interessefelt.

(ver konkret når de set inn det som passar. Dersom lokallaget dekker fleire kommunar skal dei listast opp her.)

**§ 2 Medlemskap**

Alle medlemmar som bur i, eller som føler nær tilknytning til ….. kan vere medlem i lokallaget. (dersom lokallaget dekker fleire kommunar skal dei listast opp her)

Alternativt:

Alle medlemmar med tilknytning til *arbeidsstad/bransje* kan vere medlem i lokallaget.

Alternativt:

Alle medlemmar som ønsker å jobbe med *interessefelt* kan vere medlem i lokallaget.

**§ 3 Årsmøtet**

Årsmøtet skal behandle:

* Årsmelding
* Reknskap
* Årsplan
* Innkomne forslag *(valfritt)*
* Budsjett *(valfritt)*
* Vedtektsendringar
* Val av styre
* Valg av revisor(ar) *(valfritt)*
* Val av valkomite *(valfritt)*

Styret veljast for eit år. Dersom årsmøtet ønsker det, kan eit eller fleire medlemmar av styret veljast for to år, men ikkje meir enn halvparten på same årsmøte. Styremedlemmar som ikkje er på val, skal også skrivast inn som medlemmar av styret i årsmøteprotokollen.

Valkomite veljast på årsmøtet eller eit medlemsmøte.

|  |
| --- |
| *Jf. sentrale vedtekter:*   * *Årsmøteprotokollen skal sendast til partikontoret for registrering av tillitsvalde* * *Årsmøtet haldast kvart år innan utgangen av februar* * *Årsmøtet skal varslast medlemma seinast ein månad før, og sakspapira skal vere hos medlemma seinast ei veke før.* * *Ekstraordinært årsmøte skal haldast dersom ein tredel av medlemma eller ein tredel av styret krev det.*   *Om revisor(ar): revisor kan veljast blant medlemma av laget som har erfaring med økonomiarbeid. Revisor treng ikkje vere utdanna revisor eller ha statsautorisasjon.* |

**§ 4 Medlemsmøter**

Det skal haldast minimum x medlemsmøter per år i tillegg til årsmøtet.

Saklista skal gjerast kjent for medlemma minst ei veke før møtet.   
Medlemsmøter er det høgaste organet mellom årsmøta.

|  |
| --- |
| *Jf. dei sentrale vedtektene skal landsmøtedelegat veljast på medlemsmøte.* |

**§ 5 Nominasjonar** (denne utgår for lokallag som ikkje er basert på kommune eller bydel med direkteval til bydelsutval)

Nominasjonskomiteen for partiets valliste til kommunestyret/bydelsutvalet skal veljast på eit medlemsmøte eller årsmøtet.

Kandidatar til dei kumulerte plassane på lista skal gjerast kjent for medlemma minst ei veke før nominasjonsmøtet.

|  |
| --- |
| *Jf. sentrale vedtekter:*   * *Nominasjonsmøte for kommunevallista skal vere eit møte for alle medlemmar busett i kommunen.* * *Nominasjonsmøte kan haldast i samanheng med eit vanleg medlemsmøte eller årsmøte.* * *På lista skal det vere minst like mange kvinner som menn. For å sikre kvinner høgt opp på lister, bør minst annankvar kandidat vere kvinne.* * *Ein skal forsøke å spegle mangfaldet i arbeidarklassa på vallister.* |

**§ 6 Styret**

Styret veljast på årsmøtet, og skal bestå av:

1. Leiar

2. Økonomiansvarleg

3. Nestleier *(valfritt)*

4. Sekretær *(valfritt)*

5. Inntil x styremedlemmer *(valfritt)*

6. Inntil x nummererte varamedlemmer *(valfritt)*

7. RU *(sjå boks under)*

Kommunestyregruppa/bydelsutvalsgruppa har møte-, tale- og forslagsrett på styremøter med den representanten dei sjølv vel.

Styrets ansvar og oppgåver:

* Leie lokallagets arbeid og aktivitet
* Forvalte lokallagets økonomi
* Følgje opp vedtak frå medlemsmøter og årsmøtet
* Førebu årsmøtet
* Halde medlemsmøter
* Halde nominasjonsmøte (utgår for lokallag som ikkje er basert på kommune eller bydel med direkteval til bydelsutval)
* Organisere samarbeidet med Raudts folkevalde i kommunen/bydelen (utgår for lokallag som ikkje er basert på kommune eller bydel med bydelsutval)
* Bidra til at medlemma får tilbud om skolering
* Samarbeid med RU

|  |
| --- |
| *Jf. sentrale vedtekter:*   * *I styret skal det vere minst like mange kvinner som menn. Unntak frå dette må godkjennast av fylkesstyret etter søknad.* * *I alle partiets organ skal ein forsøke å ha høg del arbeidarar og å spegle mangfaldet i arbeidarklassa.* * *Dersom RU har lag i kommunen, har dei rett på ein plass i styret med stemmerett. RU bestemmer sjølv kven dei vil ha i styret.* |

**§ 7 Kommunestyregruppa/Bydelsutvalsgruppa** (denne utgår for lokallag som ikkje er basert på kommune eller bydel med bydelsutval)

Kommunestyregruppa/Bydelsutvalsgruppa består av dei folkevalde og vararepresentantane. Desse har fulle rettar. I tillegg kan gruppa knytte til seg fleire ressurspersonar, eventuelt tilsette, med tale- og forslagsrett.

Styret i lokallaget har møte-, tale- og forslagsrett på møter i kommunestyregruppa/bydelsutvalsgruppa med den representanten dei sjølv vel.

RU kan velje å utpeike ein representant til kommunestyregruppa/bydelsutvalsgruppa med møte-, tale- og forslagsrett.

|  |
| --- |
| *Jf. sentrale vedtekter*  *Ved usemje om kva slags standpunkt partiet skal ta i saker som er til behandling i folkevalde organ, avgjer partistyret på det aktuelle nivået. Dei folkevalde representantane har rett til å delta i drøftingane.* |

**§ 8 Økonomi**

All bruk av lagets middel skal attesterast av to styremedlemmar.

Utbetalingar over kr. x skal vere stadfesta i eit formelt vedtak frå eit styremøte, medlemsmøte eller årsmøte.

(Resten av paragrafen utgår for lokallag som ikkje dekker ein kommune)

Kommunale løyvingar til kommunestyregruppa disponerast av gruppa. Ved usemje om bruken av den kommunale løyvinga, avgjer partistyret korleis midla skal disponerast innanfor gjeldande reglement. Dei folkevalde representantane har rett til å delta i drøftingane.

Kommunale løyvingar til kommuneorganisasjonen disponerast av Raudt .…

|  |
| --- |
| *Bestemminga i første ledd inneber ei sikring mot eventuelle underslag, og omfattar alle middel laget har på ein eigen bankkonto og middel laget har inneståande hos partiet sentralt.* |

**§ 9 Vedtekter**

Vedtektene kan berre endrast på årsmøtet. Endringar krev kvalifisert fleirtall, 2/3 av dei med stemmerett på årsmøtet.

Fristen for å fremje endringsforslag til vedtektene er x veker før årsmøtet. Årsmøtet kan berre gjere endringar som heng saman med dei forslaga som er sendt inn før forslagsfristen.

Vedtektene trer i kraft med ein gong dei er vedtekne. Dersom vedtektene er annerleis eller har ytterlegare innhald enn standardvedtektene for lokallag, trer desse i kraft først når dei er godkjent av landsstyret.

Ved usemje om tolkning av vedtektene avgjer sentralstyret, med høve til å anke til landsstyret.